Exqrch/javanese-Komodo-pixelgpt huggingface dataset:
Tuladha "anemone" sagara yaiku "Metridium"
Awak Anthozoa wujudé bunder cekak
Ing salah sijiné pucuk ana cangkem wujud bolongan kang diubengi tentakel kang ngandut "nematosista"
Pucuk kang liyané wujud lempeng kanggo nemplekake awak ing karang lan wujud liyané kang ana ing sagara.Sakngisoré cangkem ana krongkongan sok diarani "stomodeum"
Ing stomodeum, ing salah sijiné pinggir utawa ing lapisan kiwa tengené ana bolongan cilik mumpangate kang mau "sifonoglifa" wujud piranti kanggo ambegan
Ing ngisoré "stomodeum" kapengkar "gastrovaskuler".Bolongan kang ana "nematosista" bisa uga ngetokaké upas kanggo musuhé
Panganané wujud urang cilik lan "invertebrata".
Musiyum Palagan Ambarawa Musiyum Palagan Ambarawa punika salah satunggiling musiyum ingkang dunungipun wonten ing Tlatah Ambarawa sisih wétan Semarang Jawa Tengah
Dipun bangun kanggé mengeti prastawa parmusuhan minangka rakyat ngelawan Sakuthu
Sajeroning tanggal 20 Oktober 1945, bala Sakutu ingkang dibawahi Brigadir Bethell ndarat dumugi kutha Semarang kathi maksud lan tumujung ing babagan ngurus tawanan perang lan bala Jepang kang wonten ing tlatah Jawa Tengah.Dumuginé sekuthu ing tlatah semarang dibocki déning NICA uga dumuginé Sakuthu dipunsambut kanthi saé déning Gubernur Jawa Tengah Mr Wongsonegoro lan nyarujuki lan nyiapake sadaya bahan panganan kan diperlukake minangka kaperluan tugas
panganan kan diperlukake minangka kaperluan tugas sakutu ,Semanauga Sakuthu duwé janji ora bakal nganggu kedaulatan Républik Indonésia.
Pasisir Serang Pasisir Serang salah sijining papan pariwisata ana ing Désa Serang, Kacamatan Pangungrejo, kurang luwih siji setengah jam utawa 40 km saka Blitar
Ing pasisir Serang wedhine putih
Pasisir Serang duwé 3 pasisir, 1 pasisir utama lan pasisir 2 karo 3 ing kulone
Tanggal 1 Suro ana upacara larung saji ing pasisir utama.
Sundel bolong Sundel bolong ana ing mitos memedi Indonesia
Memedi iki digambarake kanthi wong wédok sing duwé rambut dawa lan gawa klambi dawa warnané putih
Sundel bolong uga duwé bolongan ing geger sing ketutupan rambut dawa
Ing mitos, sundel bolong mati amarga diperkosa lan nglairaké anaké ana ing jero kubur
Biasane sundel bolong dicritakake seneng nyolong bayi-bayi sing lagi lair
Ana uga sing nyritakake yèn sundel bolong iku kerep katon kanthi awujud wong wadon ayu kang lumaku dhèwèkan ana ing dalan sepi
Mula iku wong wadon ora olèh lumaku dhèwèkan wengi-wengi mundhak ana wong sing tumindhak ora genah
Wujud sundel bolong kuat banget lan digambarake ana ing filem-filem era 80-an kaya ta:
Pasujudan Sunan Bonang Pasujudan Sunan Bonang iku ana ing dhusun Bonang, Kacamatan Sluké, Kabupatèn Rembang.Dohé 17 km saka kutha Rembang kanthi tekan arah timur jurusan Surabaya
Sunan Bonang (Raden Maulana Makdum Ibrahim) séda taun 1525 ing yuswa 60 taun
Nanging, ana penemu liyané, ya iku makam utawa pêtilasané panjênêngané ana ing Tuban utawa Madura, Jawa Timur
Persisé ana ing sangarepé pasisir Binangun
Yèn arep tindak mrana, kudu munggah dhisik amarga panggonané rada dhuwur
Pasujudan Sunan Bonang iku wujudé watu kang ana tipak sujudané Sunan Bonang
Miturut critané masarakat kana, pasujudan Sunan Bonang jaman biyèn iku watu kang dienggo sujud Sunan Bonang kanggo nyedhakaké panjenengané dhateng Allah
Sujudé Sunan Bonang iku suwi banget saéngga watu iku nipak palarapané Sunan Bonang
Saiki pasujudan Sunan Bonang iku dikramataké karo masarakat skitar kana
Sunan Bonang utawa mau Raden Makdum Ibrahim (Ampèl Denta, Surabaya 1465-Tuban 1525)ya iku putrané Sunan Ampèl saka garwa kang jenengé Dwi Candrawati..Sunan Boanang (Maulana Ibrahim) ya iku sepupuné saka Sunan Kalijaga kang dikenal karo sebutan kang ngréka gending kang kapisan.Sadurungé ana ing babagan dakwah, Sunan Bonang kerep nuntut ngèlmu (sinau) ana ing Pasai, banjur sabanjuré saka Pasai .Sunan Bonang ngadegaké pondok pesantren ana ing
Bonang ngadegaké pondok pesantren ana ing tlatah Tuban.Santri kang sinau ing pesantren Maulana Makdum Ibrahim (Sunan Bonang), asalésaka tlatah ing Nusantara
Ing nglakoni sajeroning dakwahé Maulana Makhdum Ibramim (Sunan Bonang) duwé ciri, ya iku karo cara ngrubah jeneng-jeneng Dèwa karo jeneng-jeneng malaékat kang dikenali ing sajeroning ajaram Islam .Sajeroning ana pesantrèn bisa ngupaya bisa pengatuté jarang ing agama Hindhu lan Buda kang dikenal wis dianut sadurungé Unik
Ing Pasujudan Sunan Bonang, ana mushola karo kamar kang isiné watu gedhé kang biyasa digunakaké Sunan Bonang kanggo alas salat (sajadda) lan panggonan maca (shalawwat) prentahé Nabi Haidir .Watu mau dikenal karo jeneng watu pasujudan lan ana bekas anggota awaké Sunan Bonang
Uga ana makam Putri Cempa, ya iku Dewi Indrawati (ibu)né (Raden Patah) (Sultan) (Demak) kang dadi mubalighah ing Bonang kanthi pungkasan hayaté
Uniké makam iku ya iku ana alas cagak kang wujud umpak saka balung iwak paus.
Saben tanggal 10 Dzulhijjah (Dina idul Adha) jam WIB mesthiu diadaaké ritual upacara penjamasan pusaka Sunan Bonang wujud “bende” kang diarani nama bende becak
Sunan Bonang nggubah gamelan Jawa kang wektu iku kentel banget karo estetika Hindhu, uga wènèhi nuansa anyar
Panjenengané iku dadi kreator gamelan Jawa nganti kaya saiki, uga nambahaké instrumen bonang
Gubahané wektu iku duwé nuansa dzikir kang ndorong kecintaan marang panguripan transedental (alam malakut)
Tembang "Tombo Ati" iku karya Sunan Bonang
Ing peméntasan pewayangan, Sunan Bonang iku dhalang kang piawai mbius penontoné
Karemenané iku nggubah lakon lan ngleboaké tapsir-tapsir khas Islam
Kisah perseteruan Pandhawa lan Kurawa ditafsiraké Sunan Bonang minangka perang antarané nafi (peniadaan) lan isbah (peneguhan)
Suluk-suluk kang ngungkapaké pengalamané nempuh dalan tasawuf lan manéka pokok ajaran tasawufé kang disampèkaké liwat ungkapan-ungkapan simbolik kang ana ing kabudayan Arab, Pèrsi, Melayu lan Jawa.Suluk-suluk iku antarané: Agawé Prosa
Karangan prosa kaya ta: Pitutur Sunan Bonang kang ditulis ing wujud dialog antarané guru sufi lan murid kang tekun .
Caracas Caracas iku kutha krajan Venezuela
Kutha iki wujud papan kamardikan Venezuela ditélakaké taun 1811
Sing ndunungi taun 2005 gunggungé 4,6 yuta jiwa (laladan metropolitan)
Nalika tanggal 26 Maret 1812, kutha iki kena lindhu sing niwasaké watara 20.000 wong.
Tèktonisme Tektonisme ya iku tenaga kang bisa ndadékaké owahing lapisan sadhuwuring bumi kanthi vertikal utawa horisontal
Tandha-tandha kang metu saka aktivitas téktonisme diarani "dislokasi"
Déné kang diarani "dislokasi" ya iku gèsèré lapisan sadhuwuré bumi kanthi kapeksa
Èpirogénésa ya iku owah kang wujud gèsèring kulit bumi kang rélatif suwi lan ncakup panggonan kang amba
Gerakan epirogenesa dibédakaké dadi loro, ya iku èpirogénésa positip lan èpirogénésa négatip
Kang diarani èpirogénésa positip ya iku owah kang ndadékaké mudhuning sadhuwuring bumi
Kamudhunan iki amarga ana tambahan bobot, kaya déné akèhing sèdimèntasi ing laladan kang cekung
Déné kang diarani èpirogénésa négatip ya iku owah kang ndadékaké munggahing lapisan kulit bumi
Munggahing lapisan kulit bumi amarga ana pangurangan bobot ing sadhuwuring bumi, kaya déné lapisan ès kang nglèlèh
èEpirogénésa négatip bisa ndadékaké lumah sagara dadi mudhun, lan mudhuning dhasar sagara
Orogénésa ya iku owah kang wujud gèsèring lapisan kulit bumi kang rikat banget ing panggonan kang rélatif sempit
Orogénésa ndadékaké anané tekanan kang horisontal lan vèrtikal ing kulit bumi
Owah kang kaya mangkéne bisa ndandékaké lipatan lan patahan
Lipatan watu amarga struktur watu ngenani tekanan kang ora pati gedhé utawa rikat, nanging suwi
Tekanan téknonisme mau nyurung lan ngangkat lapisan watu kang rélatif empuk
Pérangan pucuk lipatan diarani "antiklinal", déné pérangan lembahé sinebut "sinklinal"
Patahan disebabaké déning tenaga téktonik kang rélatif gedhé lan rikat marang lapisan kulit bumi saèngga tugel kanthi vertikal utawa horisontal
Wujud bumi amarga patahan kaya déné "graben" lan "horst".
Fosil Fosil yaiku kabèh sisa, tipak, utawa cethakan saka manungsa, kéwan, tuwuhan, kang kaawetake ing sajeroning watu saka wektu géologi utawa prasajarah ing jaman biyèn
Isa diarani fosil yèn umuré wis ewunan taun
Kanggo dadi fosil, sisa kéwan lan tuwuhan iku mau kudu katutup sedimen
Fosil ana pirang-pirang jinis, antarané yaiku: 1
Fosil kang wujud fragmen Fosil jinis iki wujudé fragmen kang bisa owah lan ana uga kang tetep ora owah saka wujud asliné
Fosil kang ora malih Jinis fosil iki ora ana owah-owahane, tetep kaya wujud awalé
Fosil kang owah Ing fosil iki, wis ana owah-owahane, owah-owahane mau wujud: 4
Fosil tipak Fosil tipak dibedake dadi: "Track" yaiku tipak kang wujud telapak, "trail" iku tipak kang wujud seretan, "burrow" iku tipak kang wujud dhudhukan saka organisme
Mold iku cethakan saka fosil kang larut kabèh, cast iku "mold" kang diisi mineral sekunder kang mbentuk mirib kaya fosil asli
Cuprolit iku fosil kang wujud telek kéwan
Saka telek iki bisa diteliti apa panganan, panggon urip, lan ukurane
Fosil kimia iku fosil kang wujud wujud kima ing jaman purba, kaya tipak asem organik
Fosil indeks Fosil indek iku fosil kang minangka nuduhaké wektu géologi
Fosil iki ana 2, yaiku:
Evangelista Torricelli Evangelista Torricelli (1608-1647) minangka ahli saka Italia, kang nemu barometer air raksa
Torricelli lair ing Faenza, Italia nalika tanggal 15 Oktober 1608
Nalika umur 22 taun, Torricelli sinau ing Roma marang Benedetto Castelli, pandiri ngèlmu hidrolik lan ahli matematika muridé Galileo Galilei
Taun 1643 Torricelli nggawé parcobaan kang ndadékaké kondhang kanthi jeneng "percobaan Torricelli"
Parcobaan iku dilakoni kanthi saran saka Galileo sadurungé Galiléo tilar donya
Ing parcobaan iku, Torricelli migunakaké tabung cilik dawane 1 mèter lan air raksa
Tabung iku diisi air raksa nganti kebak banjur bolongané ditutup nganggo driji
Tabung iku diwalik lan pucuké dicelupaké ing jero bejana kang uga kaisi air raksa
Driji kang nutupi tabung banjur diculaké
Air raksa ing jero tabung mudhun lan ndadékake ruang hampa udara kang banjur kondhang kanthi jeneng "ruang hampa Torricelli"
Torricelli ngukur dhuwur air raksa ing bejana, ya iku 76 cm
Sasuwèné iku dhuwuré air raksa ing jero tabung owah trus
Ing pungkasan, Torricelli mangerti yèn kaya mangkono iku disebabaké déning tekanan udara
Tekanan air raksa kang dhuwuré 76 cm iku banjur sinebut tenanan 1 atmosfer
Torricelli séda ing Florènce nalika tanggal 25 Oktober 1647.
Atlas Atlas ya iku kumpulan peta kang didadèkakéé siji sajeroning wujud buku, uga ana kang wujudé "multimedia"
Atlas uga bisa ngandut wacana géografi, wates nagara, statisik geopulitik, sosial, agama, lan ékonomi.Buku pisanan kang mau atlas digawé adidasar saka kasil itungan ing Claudius Ptolemaeus, ilmuwan kang nyinaoni babagan géografi lan kerja ing "Aleksandria" ing taun 150SM]
Cétaan kapisan di édaraké ana ing Bologna ing taun 1477 lan duwé 27 peta
Ilmuwan kang mastègaké bener lan salahé gambar péta-péta mau asalé saka peta asli kang digawé "Ptolomaeus" utawa digawé ilmuwan ing abad tengahan adidasar tulisan Ptolomaues
Kapisanan ing taun 1544, akèh wong kang pada ngawé péta uga ana sankut pauté ing sajeroning dagang polowija antara Roma lan Venesia
Abraham Ortelius misuwur amarga ngawé atlas modern ing taun 20 Mèi 1570
Karyané kang judhul "Theatrum Orbis Terrarum", ingjroning ana 53 péta kang ana nagara-nagara ing donya
Sajeroning,ngunakaké istilah "atlas" ora dimumpangataké nganti taun 1595
Banjur "Gerardus Mercator" nyebaraké karyané, kanthi judhul "Atlas, Sive Cosmographicae Meditationes De Fabrica Mundi" (Atlas, utawa tegesé saka donya) ("Duisburg", 1585-1595) .
Alang-alang Alang-alang iku tuwuhan suket-suketan kang urip ing ara-ara utawa dhadhah kosong
Sanajan uripé ing ara-ara nanging alang-alang bisa dadi obat warna-warna lelara., Akèh zat kimiawi kang migunani kanggo keséhatan tinemu ing alang-alang
Zat-zat mau ya iku "manitol", "glukosa", "sakharosa", "malic acid", "citric acid", "coixol", "anindom", lan liya-liyané
Kang kena dianggo obat ya iku godhong lan oyoté alang-alang
Loro-loroné bisa dianggo nalika isih seger utawa wis digaringaké
Saka hasil uji laborat, bisa kabuktèkaké yèn alang-alang uga duwé èfèk farmakologis, têgêsé tuwuhan iki nduwé sipat anti pirètik kang bisa gawé adhem yèn awak lagi panas,"hemostatik" kang bisa ngendhegna pendarahan, ngilangké rasa ngelak, "diuretic" ya iku sipat peluruh kemih supaya lumebu ing meridian paru-paru, lambung lan usus cilik
Suket kang bisa urip nganti taunan iki duwé godhong kang pucuké lincip dawa lan ana luguté
Godhong kang lagi semi wujudé lincip landhep kaya eri
Tuwuhan alang-alang wité cendhék, godhongé lincip lan duwé kembang
Ana uga kang godhongé ijo kecampuran biru kembang térong utawa wungu
Dhuwuré kira-kira 0,2-1,5 m
Godhong alang-alang awujud godhong kang mlengkung kaya pita kang dawa nanging pucuké lincip
Dawa godhongé kurang luwih 12-80 cm, pinggiré kasar lan landhep
Kembangé mirib kembang tebu nanging ukurane luwih cilik, dawané kurang luwih 6-28 cm
Kembang alang-alang ana wuluné kang bisa mabur nalika wis garing
Alang-alang ing Inggris diarani "satintail", ing Walanda diarani "snijgras", ing Minang lan Banjar diarani "halalang", ing Sundha diarani "eurih," ing Ambon diarani "weri" utawa "weli", ing Ternate diarani "kusu-kusu", lan ing Sumbawa diarani "wutsu." Trivia
Salah sijiné cara kanggo maténi alang-alang ya iku kanthi nandur jinis wit kang ulet, rikat thukul lan jarake rapet lan nggrombol
Salah sijiné cara kang direkoméndasékaké ya iku kanthi cara gamal ("Gliricidia" spp.)
Ana uga kang ngarani yèn jeneng "gamal" iku duwé singkatan saka "ganyang mati alang-alang"
Jinis kang duwé kerabat
Marga "Imperata" duwé anggota kurang luwih 8 utawa 9 spésies
Saliyané "Imperata cylindrica", ana uga jinis liyané kaya ta: Ekologi
Alang-alang bisa thukul lan ngrembaka kanthi rikat
Wiji-wiji alang-alang kang sumebar kagawa angin utawa rimpangé kang rikat nembus lemah kang gembur dadi piranti kanggo kembang biak
Jinis suket iki, seneng urip ing panggonan kanthi lemah kang subur lan akèh éntuk cahya srengéngé
Alang-alang uga bisa urip ing panggonan kang rada adhem lan duwé lemah kang lembab apadene garing
Nanging alang-alang ora bisa thukul ing panggonan kang becek.Gulma iki kanthi rikat bisa thukul ing lahan bekas alas kang rusak, bekas ladhang, sawah kang garing
Saliyané iku, Alang-alang uga bisa urip ing pinggir-pinggir dalan
Ing panggonan kang kaya ngono alang-alang bisa urip dominan ngebaki panggonan kang amba
Nganti tekan taraf tinamtu kebakaran vegetasi uga kena ngrangsang thukulé alang-alang.
Pucuk-pucuk ilalang kang thukul sawisé "kebakaran" disenengi kéwan-kéwan kang mangan suket, saéngga panggonan kang kaya ngéné lumrahé dadi panggonan kanggo "mbeburu"
Alang-alang urip nyebar kanthi alami wiwit saka India nganti tekan Asia timur, Asia Tenggara, Mikronesia lan Australia
Nganti saiki, alang-alang uga tinemu ing Asia utara, Éropah, Afrika, Amérika lan ing "kepulauan-kepulauan" liyané
Nanging amarga sifaté kang invasif iku, alang-alang kerep dianggep gulma kang nggangu
Alang-alang kalebu tuwuhan obat
Godhong lan oyot alang-alang bisa kanggo tamba lelara hépatitis
Kejaba iku alang-alang uga bisa kanggo obat lelara batu ginjel, infèksi ginjel, lan kencing batu
Alang-alang uga bisa kanggo gawé alus kulit, nggampangaké nguyuh, kanggo obat "darah kotor", nambah nepsu mangan, mampetké getih yèn lagi tatu, obat lelara kelamin kaya ta nguyuh nanah, nguyuh getih, lan raja singa, lelara ginjêl, tatu, awak panas, hipertènsi, pênyakit sarap lan stroke
Pênyakit iku kabèh bisa ditambani nganggo oyot utawa rimpang alang-alang Wit alang-alang uga bisa kanggo pakan kéwan,bahan kanggo gawé kertas, lan obat lelara kulit kaya kurap, lan kadas
Ing jaman "modern", alang-alang uga digawé tablèt "siyap minum"
Alang-alang nduwé dasa nama kaya ta Naleueng lakoe (Acèh) ; Jih (Gayo); Rih, Ri (Batak) ; Oo (Nias); Alalang, Hilalang, Ilalang (Minang kabau); Lioh (Lampung); Halalang, Tingen, Padang, Tingan, Puang, Buhang, Bêlalang, Bolalang (Dayak); Eurih (Sunda); Alang-alang kambêngan (Jawa); Kebut, Lalang (Madura); Ambengan, Lalang (Bali); Kii, Rii (FIores); Padengo, Padanga (Gorontalo); Deya (Bugis); Erer, Muis, Wen (Seram); Weli, Welia, Wed (Ambon)
Paillotte (Fr).Malaysia: lalang, alang-alang
Papua New Guinea: kunai (Pidgin), kurukuru (Barakau, Central Province)
Philippines: kogon (Tagalog), gogon (Bikol), bulum (Ifugao)
Thailand: ya-kha, laa laeng, koe hee (Karen, Mae Hong Son)
Vietnam: c [or] tranh
Jeneng "Simplista Imperatae Rhizoma"; rimpang alang-alang
Jeneng liyané: Pemerian botanis
Alang-alang kalebu tuwuhan suket taunan kang duwé sisik
Alang-alang urip kanthi oyot lan wit nemplek ing lemah
Pucuk wit kang metu saka lemah béntuké lincip lan mirib kaya eri
Alang-alang nduwé wit kang cendhek, thukul mendhuwur lan duwé kembang
Alang-alang ana kang rupané abang rada wungu lan ana uga kang nduwé kaya bundhelan rambut ing ngisor rosé
Alang-alang lumrahé duwé dhuwur 0,2 – 1,5 m, nanging ing panggonan-panggonan kang tinamtu, alang-alang uga bisa luwih dhuwur saka ukuran iku.
Alang-alang nduwé godhong kang béntuke garis kaya pita, godhong kang wujud garis lanset iki nduwuré lincip lan ing bonggol godhongé rada ciut mbéntuk kaya talang
Godhong alang-alang dawané kurang luwih 12-80 cm, pinggire kasar lan landhep
Saliyané iku ing bonggol godhong uga ana rambut kang lumrahé diarani lugut."Tulang daun" tuwuhan alang-alang ukurané rada amba lan wernané pucet ing pérangan tengahé
Alang-alang nduwé kembang kanthi "karangan" kembang malai kang dawane 6-28 cm
Kembang alang-alang nduwé "anak bulir" kang wulune dawa lan wernane putih
"Bulir" iki gunané kanggo mabur nalika woh wiji alang-alang wis mateng
Alang-alang bisa dadi obat warna-warna lelara
Alang-alang nduwé zat-zat kimiawi kang diprelokaké manungsa
Alang-alang kanggo obat radang ginjel
Alang-alang kanggo obat mutah getih
Alang-alang kanggo obat lelara nguyuh nanah
Alang-alang kanggo obat lelara mimisen
Alang-alang kalebu tuwuhan kang bisa kanggo obat
Mula iku alang-alang diolah dadi sirup
Sirup alang-alang saliyané bisa dadi obat kang nyéhatakè, uga duwé rasa kang énak
Sirup alang-alang uga bisa didol lan ngasilaké dhuwit
Bahan kanggo nggawé sirup alang-alang ya iku oyot alang-alang
Carané oyot alang-alang digaréngaké lan digodhog karo banyu, banjur dicampur gula aren lan bumbu bumbon crakèn kaya ta jaé abang
Sawisé iku alang-alang digodhog nganti rada kenthel, banjur sirup alang-alang diadhemké
Kanggo nggawé sirup alang-alang cukup dicampur karo banyu supaya ora kekenthelen
Yèn arep didol jladrenan sirup alang-alang banjur diwadhahi gendul
Jamu ora kudu pait
Jamu lumrahé rasané pait Béda karo alang-alang, sirup jamu saka alang-alang bisa digawé warna-warna rasané gumantung sing nggawé, saéngga jamu kang wujud sirup iki rasané seger lan énak, ora pait
Nanging sanajan énak rasané jamu iki têtêp nyéhataké awak kaya jamu-jamu tradhisional liyané
Sirup alang-alang, bisa digawé variasi rasané kaya sirup liya-liyané
Umpamané rasa strobéry, jeruk, pala, jahe, kawis, lan liya-liyané
Anggrèk merpati Anggrèk merpati utawa "Dendrobium crumenatum" kalebu jinising anggrèk kang gampang ditandur
Kajaba iku, anggrèk merpati uga nduwé kembang kang gedhéné warna-warna
Kang mbédakaké anggrék merpati karo anggrèk-anggrèk liyané ya iku wernané putih lan ambuné kang wangi
Nalika wayah ngembang, anggrèk merpati bakal mekrok bareng, nanging kembangé mung bisa mekrok sadina
Nadyan ngono, anggrèk merpati bisa urip ing panggonan kang panas lan rikat nukulaké anakan
Oyot lan godhongé uga rikat banget thukul
"Dendrobium crumenatum" kalebu "Orchidaceae"
Anggrèk merpati kalebu tuwuhan tropis
Tuwuhan iki akèh urip ing Kalimantan, Malaysia, lan Singapura
Anggrèk iki lumrahé urip némplék in wit-witan ing alas tropis
Nagara Malaysia mligi ing tlatah Perak lan Pahang, anggrèk merpati dadi simbol kapitayan, malah-malah anggrèk iki dipasang ing lawang
Ancasé kanggo nangkal sétan kang arep lumebu ing njero omah
Anggrèk merpati uripé ana kang némplèk ing wit, ana uga kang urip ing dhuwur lemah kang subur
Sanajan nemplék ing wit, anggrèk dudu tuwuhan "parasit", nanging anggrèk merpati ora gawé rugi tuwuhan kang ditémplèki
Kanggo urip, anggrèk mung cukup éntuk banyu lan zat-zat kang némplèk ing wit
Zat-zat mau kagawa angin banjur pada némplèk ing wit-witan
Anggrèk merpati bisa urip kanthi némplék ing wit utawa bisa urip ing lemah subur
Yèn anggrék urip némplék ing wit liyané anggrèk merpati ora nyesep sari nutrisi saka wit kang ditémpléki, nanging anggrèk merpati nduwé zat "hijau daun" kang aran klorofil, saéngga anggrèk merpati bisa nggawé lan masak nutrisi dhéwé
Kang kaya mengkené iki diarani tuwuhan "epifit" dudu tuwuhan "parasit"
Yèn tuwuhan "parasit" kaya ta kemplandhéyan, saliyané némplék uga nyesep nutrisi saka wit kang ditémplékki
Saliyané kanggo tuwuhan "hias" kang ambuné wangi lan wernané kang nengsemaké, anggrèk merpati uga bisa kanggo tamba kanker polo
Carané: Nandur lan Ngrumati
Anggrèk kalebu tuwuhan kang mbutuhaké katlaténan lan kaprigelan anggoné nandur lan ngrumati
Mengkono uga "Dendrobium crumenatum" (Anggrèk merpati), nanging anggrèk merpati kalebu kang luwih gampang anggoné ngrumati tinimbang anggrèk-anggrèk liyané, kaya ta anggrék tebu kang jeneng latiné "Grammatophylum speciosum"
Anggrèk merpati kanthi gampang bisa dibedhol saka empolé
Carané nandur ya iku pilihen gagang anggrèk kang ukurané gedhé cacahé loro, yèn cilik cacahé telu
Gagang kang ngisor dhéwé dibuntel nganggo sépet kang wis dhitelesi.
Sawisé iku banjur ditandur ing jero pot kang wis diisèni prongkalan areng
Banjur disèlèhaké ing panggonan kang adem kurang luwih 2-3 minggu, nganti oyoté thukul rada kuwat
Pindah bibit anggrèk merpati ing panggonan kang luwih panas
Sawisé iku, banjur tetep dirumati kanthi dijaga kadar banyuné lan kadangkala dipépé
Yèn wis akèh pang-pang cilik kang wis pada trubus, mesti anggrèk uga rikat ngembang
Ora usah ngentèni suwé, kembang-kembang putih memplak iku bakal rikat mekar lan ngetokaké ganda kang arum
Ganda arum saka kembang anggrèk awarna putih iki bisa tetep ngganda nganti rong dina sanajan kembangé wis rada alum
Anggrèk merpati lumrahé bisa urip gemantung ing wit-witan
Ganda arum saka anggrèk merpati iki bisa kanggo térapi kaséhatan
Anggrek merpati bisa ngembang yèn umuré wis tuwa, kira-kira wis duwé 5-6 bonggol utawa umbi, lan ing pucuk bonggol wis ana thukulan pang kanggo gagang kembang
Kembang putih lan wangi iki bisa ngembang yèn suhu udarané malih kanthi ndadak kira-kira 3-8 drajat Cèlsius
Yèn suhuné medhun kurang luwih 3-8 drajat Cèlsius, anggrèk merpati iki bakal terangsang ngembang, telung minggu sawisé iku, anggrèk merpati banjur nukulaké kuncup kembang kang siyap mekar
Anggrèk merpati bisa ngembang kanthi bareng ing sawijiné tlatah amarga owah-owahan suhu kadadéan bareng ing sawijiné tlatah
Medhuné suhu udara amarga curah hujan kang uga medhun serempak ing sawijiné tlatah
Nanging yèn mung ngendelaké owahé "cuaca" kanggo ngrangsang anggrèk merpati bèn ngembang, mesthiné kudu ngenténi suwé kanggo nyawang kaéndahan lan ngganda arumé anggrèk merpati
Ana cara kanggo nggawé kembang iki ngembang
Carané yèn lagi panas-panasé srengéngé ing wayah awan, bonggol anggrèk merpati kang wis nduwé pang-pang cilik kanggo gagang kembang banjur digembyor karo banyu ès
Kanthi cara mangkono mau anggrèk merpati bakal ngembang 3 minggu sawisé iku, lan bakal mekar, seminggu manèh
Kanthi cara iki ngembangé anggrèk merpati bisa diatur, umpamané pas wayah riyaya Idul Fitri, ulang taun, lan liya-liyané, carané mung kari ngétung 4 minggu sadurungé dina kang diarep-arepaké supaya anggrèk merpatiné mekar
Anggrèk akèh ditandur wong kanggo kasenengan utawa kanggo ngasilaké dhuwit
Akèh-akèhé anggrèk ditandur mung kanggo hobi utawa kasenengan waé
Nanging kang kaya ngono mau uga ora nggumunaké, amarga anggrèk pancén nduwé kaéndahan kang ngedab-édabi
Anggrèk uga bisa nggawé ruangan katon "èlit"
Anggrèk nduwé kaéndahan kang manggon ing wujud lan wernané kembang
Usaha kanggo ngrembakaké tuwuhan hias iki terus ngrembaka
Regané anggrèk uga mundhak dina saya larang, amarga saya akèh wong kang seneng utawa hobi nandur lan ngolèksi anggrèk, saliyané iku uga akèh wong kang seneng nandur anggrèk ing latar utawa témbok-témbok omahé
Usaha utawa bisnis anggrèk ora tau sepi
Kajaba iku, bisnis anggrèk uga ora usuman, nanging terus ngrembaka ora ngenal wayah.
Bisnis anggrèk iki ora kaya "bisnis" kembang utawa tuwuhan hias liyané, upamané gelombang cinta, èuphorbia, kang saya suwé saya murah regané